སྒོམ་སྡེའི་ཕྱི་རོལ་བའི་སྒྲ་བཤད་དེ་བདེན་པའི་དབང་དུ་བྱས་ན།ནང་བའི་དགེ་འདུན་གྱི་སྡེ་ཆོས་ཅན།ཕྱི་རོལ་བ་ཡིན་པར་ཐར།ཁྱིམ་ནས་ཕྱི་རོལ་དུ་བྱུང་སྟེ་ཚངས་སྤྱོད་ལ་གནས་པའི་ཕྱིར།ཞེས་རྩོད་ན་ཅི་ཟེར།མུ་སྟེགས་པ་ཞེས་པ་ནི།ལྟ་བ་ངན་པའི་མུ་ཐར་པའི་ལམ་སྟེགས་སུ་ཁས་ལེན་པས་ན།མུ་སྟེགས་པ་ཞེས་གོ་བ་ལེན་དགོས་པ་རེད།ངས་ནི་སྐབས་འདིར་ཕྱི་རོལ་པ་ཞེས་པ།རང་ལས་ཕྱི་རོལ་ཡུལ་ན་གནས་པའི་འཇིག་རྟེན་གྱི་བཀོད་པ་པོ་ཞིག་སྐྱབས་གནས་ཡང་དག་ཏུ་ཁས་ལེན་པས།ཕྱི་རོལ་པ་དང་།དེ་ཁས་མི་ལེན་པར་རང་གི་ནང་སེམས་ཀྱི་ཡོན་ཏན་མཐར་ཐུག་ཅིག་སྐྱབས་གནས་སུ་ཁས་ལེན་པས་ནང་པ་ཞེས་གོ་བ་བླངས་ན།ཕྱི་ནང་ཞེས་པའི་དོན་འདི་ལ་གོ་རྒྱུ་ལྷག་མ་ཞིག་ཡོད་སྣང་འཆར་རོ།།